કાંકરિયા લેકફ્રન્ટ આશરે ર.રપ કિ.મી.ના ગોળ ઘેરાવામાં ફેલાયેલો છે. આટલા ‌વિશાળ કાંકરિયા લેકમાં સહેલાણીઓ માટે પ્લાસ્ટિકની બોટલ લઇ જવા પર પ્રતિબંધ મૂકવાની વિચારણાએ નવો વિવાદ ઊભો કર્યો છે. કાંકરિયા લેકફ્રન્ટ અને જૂના ઝૂમાં આવતી કાલના વિશ્વ પર્યાવરણ દિવસ નિમિત્તે પાણીનાં પાઉચ, પ્લાસ્ટિકના ઝભલા અને પ્લાસ્ટિકની થેલી ઉપરાંત પ્લાસ્ટિકની બોટલ લઇ જવા પર પૂર્ણ પ્રતિબંધ મૂકવાની દિશામાં ગંભીરતાથી વિચારણા હાથ ધરી છે.